PATVIRTINTA

 Rokiškio rajono savivaldybės tarybos

 2022 m. rugsėjo 30 d. sprendimu Nr. TS-197

SPORTO NEVYRIAUSYBINIŲ ORGANIZACIJŲ PROJEKTŲ FINANSAVIMO IŠ SAVIVALDYBĖS BIUDŽETO LĖŠŲ TVARKOS APRAŠAS

I SKYRIUS

BENDROSIOS NUOSTATOS

 1. Sporto nevyriausybinių organizacijų projektų finansavimo iš savivaldybės biudžeto lėšų tvarkos aprašas (toliau – Aprašas) nustato finansavimo prioritetus ir vertinimo kriterijus, paraiškų pateikimo ir svarstymo tvarką, lėšų skyrimą, sąmatos tikslinimą bei atsiskaitymą už lėšų panaudojimą ir projektų (toliau – projektai) rezultatus.

 2. Savivaldybės biudžeto lėšos (toliau – lėšos) sporto nevyriausybinių organizacijų įgyvendinamiems projektams finansuoti yra numatomos kiekvienais metais Rokiškio rajono strateginio veiklos plano 3 programai įgyvendinti skirtuose savivaldybės biudžeto asignavimuose. 3. Apraše vartojamos sąvokos:

3.1. priemonės vykdytojas – Rokiškio rajono savivaldybės administracijos Švietimo ir sporto skyrius;

3.2. projektas – apibrėžta laike kryptingos veiklos neskaidoma priemonių visuma, kurios tikslas – suteikti laisvalaikio, rekreacijos, fizinio aktyvumo ir sporto paslaugą arba sukurti sporto produktą, skirtą visuomenės laisvalaikio, rekreaciniams, sporto švietėjiškiems poreikiams įgyvendinti;

3.3. prioritetas – pirmumas, pirmenybė;

3.4. vertinimo kriterijai – produkto ar paslaugos rodikliai arba duomenys, naudojami skirtingoms alternatyvoms lyginti;

 3.5. projekto įgyvendinimo pradžia ir pabaiga – laikotarpis, kurio pradžioje turi būti pradėtos, o pabaigoje turi būti baigtos visos projekto veiklos bei patirtos visos su projekto įgyvendinimu susijusios tinkamos finansuoti išlaidos;

3.6. projekto sąmata – skaičiavimais pagrįsta lėšų suma, reikalinga projekto tikslui pasiekti;

3.7. sąmatos straipsnis – vienos ekonominės paskirties išlaidoms numatytos lėšos.

II SKYRIUS

FINANSAVIMO PRIORITETAI IR VERTINIMO KRITERIJAI

4. Lėšos sporto nevyriausybinių organizacijų projektams finansuoti yra skiriamos konkurso būdu vadovaujantis Rokiškio rajono savivaldybės tarybos patvirtintu savivaldybės biudžetueinamiesiems biudžetiniams metams.

5. Konkursas skelbiamas ne rečiau kaip kartą per einamuosius kalendorinius metus.

6. Finansavimas projektams skiriamas vadovaujantis šiais prioritetais:

 6.1. sporto renginiams, garsinantiems Lietuvos Respublikos ar Rokiškio rajono vardą;

 6.2. sporto renginiams rajone;

 7. Finansavimas skiriamas vadovaujantis Aprašo 2 priede nustatytais vertinimo kriterijais.

**III SKYRIUS**

**PARAIŠKŲ PATEIKIMO IR SVARSTYMO TVARKA**

 8. Pirmas Sporto nevyriausybinių organizacijų projektų finansavimo iš savivaldybės biudžeto lėšų konkursas skelbiamas ne vėliau kaip iki kiekvienų einamųjų kalendorinių metų balandžio 1 d. Sporto nevyriausybinių organizacijų projektų paraiškos priimamos 15 darbo dienų po konkurso paskelbimo dienos. Paraiškas projektams finansuoti gali teikti visos sporto nevyriausybinės organizacijos, kurių nuostatuose (įstatuose) įteisinta įvairių krypčių sportinė veikla ir sportinė veikla yra pagrindinis organizacijos veiklos tikslas. Viena sporto organizacija gali pateikti vieną paraišką per kalendorinius metus.

 9. Netinkami pareiškėjai – sporto nevyriausybinės organizacijos, neteikiančios apie save duomenų Rokiškio rajono savivaldybės Nevyriausybinių organizacijų registrui bei nepateikę metinės finansinės atskaitomybės dokumentų ilgiau nei 12 mėnesių Juridinių asmenų registro tvarkytojui.

 10. Didžiausia galima projekto finansavimo suma – 1000 eurų.

 11. Projektus svarsto ir vertina Rokiškio rajono savivaldybės ~~sporto ir sveikatinimo taryba~~ sporto taryba (toliau- Taryba), kuri vadovaudamasi projektų vertinimo išvadomis, teikia siūlymus savivaldybės administracijos direktoriui įsakymu skirti lėšų programoms finansuoti.

 12. Projekto vykdytojai teikia užpildytą, projekto vykdytojo vadovo parašu ir antspaudu patvirtintą paraišką (1 priedas), prie paraiškos prideda organizacijos įstatų, registracijos pažymėjimo patvirtintas kopijas ir kitus pridedamus dokumentus, ir viename PDF formato dokumente ir siunčia elektroniniu paštu: ~~savivaldybe@post.rokiskis.lt~~ savivaldybe@rokiskis.lt .

 13. Per penkias darbo dienas priemonės vykdytojas atlieka gautų ir užregistruotų paraiškų administracinį vertinimą (paraiškų teikėjai gali būti prašomi patikslinti paraišką per dvi darbo dienas) ir po to paraiškos teikiamos vertinti Tarybai. Tarybos nariai per penkias darbo dienas įvertina projektus balais. Kiekvienas Tarybos narys kiekvieną projektą vertina atskirai, užpildydamas sporto nevyriausybinių organizacijų projektų vertinimo lentelę (2 priedas). Tarybos posėdžio metu parengiama bendra visų projektų vertinimo suvestinė. Galutinis balas projektui apskaičiuojamas sudėjus kiekvieno vertintojo tam projektui skirtus balus ir padalinus iš vertintojų skaičiaus išvedamas vidurkis, kuris yra bendras projekto įvertinimo balas.

 14. Finansavimas projektui iš savivaldybės biudžeto lėšų skiriamas, kai bendras projektoįvertinimas - 11 ir daugiau balų. Konkrečią projekto finansavimo sumą posėdžio protokolo nutarimu siūlo Taryba, atsižvelgdama į:

14.1. einamaisiais kalendoriniais metais numatytas savivaldybės biudžeto lėšas sporto nevyriausybinių organizacijų įgyvendinamiems projektams finansuoti;

14.2. surinktų projekto vertinimo balų vidurkį;

14.3. kiekvieno vertintojo – Tarybos nario sporto nevyriausybinių organizacijų projektų vertinimo lentelėje (2 priedas) rekomenduojamą skirti projekto finansavimo sumą iš savivaldybės biudžeto.

 15. Projektai, įvertinti mažiau nei 11 balų, nefinansuojami.

16. Paraiškos nevertinamos, jeigu nustatyta bent viena iš šių aplinkybių:

 16.1. paraiškos, pateiktos pasibaigus priėmimo terminui, nurodytam savivaldybės skelbime;

 16.2. paraiškos neatitinka taisyklių reikalavimų;

 16.3. paraiškos, pateiktos projektų vykdytojų, kurie:

 16.3.1. nustatyta tvarka neatsiskaitė savivaldybei už ankstesniais metais skirtas lėšas;

 16.3.2. nepateikė Rokiškio rajono savivaldybės administracijos Švietimo ir sporto skyriui už praėjusius kalendorinius metus privalomos statistinės Sporto klubo, įmonės, įstaigos veiklos ataskaitos.

IV SKYRIUS

LĖŠŲ SKYRIMAS IR ATSISKAITYMAS UŽ PROJEKTO REZULTATUS

 17. Lėšos projektams finansuoti tvirtinamos Savivaldybės administracijos direktoriaus įsakymu, atsižvelgiant į Rokiškio rajono savivaldybės ~~sporto ir sveikatinimo tarybos~~ sporto tarybos sprendimo protokolą.

 18. Su projekto vykdytoju sudaroma Savivaldybės biudžeto lėšų naudojimo sutartis, vadovaujantis Rokiškio rajono savivaldybės administracijos direktoriaus įsakymu patvirtinta savivaldybės biudžeto lėšų naudojimo sutarties forma ir jos priedais.

 19. Projekto vykdytojas, įgyvendinęs projektą, teikia sporto nevyriausybinės organizacijos renginio įgyvendinimo ataskaitą (3 priedas) Rokiškio rajono savivaldybės administracijos Švietimo ir sporto skyriui pagal sutartyje nustatytus reikalavimus.

**V SKYRIUS**

**BAIGIAMOSIOS NUOSTATOS**

 20.Projekto vykdytojai, pažeidę aprašo ar / ir sudarytos sutarties reikalavimus, atsako teisės aktų nustatyta tvarka ir praranda teisę vienerius metus teikti paraiškas ir gauti lėšas iš Rokiškio rajono strateginio veiklos plano 3 programoje nurodytų priemonių.

 21. Šis Aprašas tvirtinamas, keičiamas ir pripažįstamas netekusiu galios savivaldybės tarybos sprendimu.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
|  | Sporto nevyriausybinių organizacijų projektų finansavimo iš savivaldybės biudžeto lėšų konkurso tvarkos aprašo 1 priedas |

Rokiškio rajono savivaldybės administracijai

**SPORTO NEVYRIAUSYBINĖS ORGANIZACIJOS PARAIŠKA**

\_\_\_\_\_\_\_\_\_\_\_\_\_\_\_

(Data)

**I. PAREIŠKĖJO DUOMENYS**

|  |  |
| --- | --- |
| Sporto nevyriausybinės organizacijos pavadinimas, kodas |  |
| Teisinė forma ir pagrindinė veiklos sritis |  |
| Buveinės adresas ir pašto indeksas |  |
| Telefono Nr., el. paštas |  |
| Banko pavadinimas, kodas, sąskaitos Nr. |  |

**II. INFORMACIJA APIE PLANUOJAMĄ RENGINĮ**

|  |
| --- |
| Pavadinimas (preliminarus) |
| Tikslas ir uždaviniai |
| Renginio data (-os) ar laikotarpis (jei nenumatyta tiksli data) |
| Vieta (-os) (galima pateikti kelias planuojamas renginio vietas) |
| Partneriai ir rėmėjai (tikslus ar bendrinis organizacijos pavadinimas, trumpas jų funkcijos renginyje aprašymas, kita organizatorių požiūriu svarbi informacija) |
| Trumpas renginio aprašymas (pagrindinės siūlomos veiklos, pagrindinis renginio organizatorius/ vadybininkas, planuojami kviesti dalyviai (jei žinoma), kita organizatorių požiūriu svarbi informacija) |
| Tikslinė grupė (-ės) (aprašyti pagal socialinius požymius, interesus, teritoriją, nurodyti duomenis apie neįgaliųjų įtrauktį, kita) |
| Renginio saugumas |
| Renginio tęstinumas (nurodyti, ar renginys tęstinis, kokios perspektyvos jį organizuoti ateityje) |
| Laukiami kiekybiniai rezultatai (prognozuojamas dalyvių ir žiūrovų skaičius ir kita organizatorių požiūriu svarbi informacija) |
| Laukiami kokybiniai rezultatai (prognozuojamas poveikis renginio tikslinei grupei, žiūrovui per fizinį aktyvumą, edukaciją, pažinimą, kokybišką laisvalaikio praleidimą ar pramogą, bendruomeniškumo ugdymą ir kita organizatorių požiūriu svarbi informacija) |

**III. RENGINIO SĄMATA**

|  |  |  |  |  |
| --- | --- | --- | --- | --- |
| Eil. Nr. | Išlaidų pavadinimas | Vnt. kaina  | Kiekis  | Suma, Eur |
| 1. Iš Savivaldybės prašomos sumos detalizavimas (prekės ar paslaugos): |
| 1.1. |  |  |  |  |
| 1.2. |  |  |  |  |
| 1.3. |  |  |  |  |
| ... |  |  |  |  |
|  | **Savivaldybės biudžeto lėšų poreikis, iš viso:** |  |
| 2. Iš kitų finansavimo šaltinių planuojamos sumos detalizavimas (prekės ar paslaugos): |
| 2.1. |  |  |  |  |
| 2.2. |  |  |  |  |
| 2.3. |  |  |  |  |
| .... |  |  |  |  |
|  | **Renginio lėšų poreikis, iš viso:** |  |

**IV. SKLAIDA IR VIEŠINIMAS**

|  |
| --- |
| Sklaida ir viešinimas (planuojamos formos, kanalai, mastas (tarptautinis / respublikinis / regioninis / rajoninis, kita organizatorių požiūriu svarbi informacija apie tai, kaip tikslines grupes pasieks informacija) |

Kartu su paraiška pateikti dokumentai:

1. Juridinio asmens registravimo pažymėjimo ir (arba) įstatų (nuostatų) kopijas, patvirtintas organizacijos vadovo parašu ir antspaudu (privaloma).
2. Papildomą finansavimą pagrindžiantys raštai ar preliminarūs susitarimai, informacija apie planuojamos teikti projekto paraišką (rekomenduojama, gali būti el. laiško kopija).
3. Pagrindinių partnerių sutikimo raštai (rekomenduojama, gali būti el. laiško kopija).
4. Pagrindinių dalyvių sutikimo raštai (rekomenduojama, gali būti el. laiško kopija).

Tvirtinu, kad paraiškoje pateikta informacija yra tiksli ir teisinga.

Sutinku, kad Rokiškio rajono savivaldybės administracija naudotų šioje paraiškoje pateiktus asmens duomenis paraiškų vertinimo, sprendimo priėmimo, sutarčių rengimo, suteikto ar nesuteikto finansavimo renginiui viešinimo tikslais ir saugotų mažiausiai 10 metų kartu pateikta paraišką.

Pareiškėjas \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(Parašas) (Vardas, pavardė)

A.V.

Sporto nevyriausybinių organizacijų projektų finansavimo iš savivaldybės biudžeto lėšų konkurso tvarkos aprašo

 2 priedas

**SPORTO NEVYRIAUSYBINIŲ ORGANIZACIJŲ PROJEKTŲ VERTINIMO LENTELĖ**

Projekto registracijos numeris \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Projekto pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Projektą teikusi organizacija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Vertinimo kriterijai ir jų aprašymas | Vertintojo skirti balai | Balų skaičius |
| **1. Projekto tikslo atitikimas konkurso prioritetams**  |  | **2** |
| Projekto tikslas atitinka Aprašo 6.2 papunkčio prioritetą | 1 |
| Projekto tikslas atitinka Aprašo 6.1 ir 6.2 papunkčių prioritetus | 2 |
| **2. Planuojamo sporto renginio kokybė**  |  |  **2** |
| Neužtikrinamas sporto renginio dalyvių ir/ arba žiūrovų saugumas | 0 |
| Renginys – saugus ir skatinantis fizinį aktyvumą | 1 |
| Renginys – tęstinis, saugus, patrauklus, skatinantis fizinį aktyvumą | 2 |
| **3. Projekto masiškumas**  |  | 3 |
| Dalyvių skaičius<10 | 0 |
| 9< dalyvių skaičius<20; 1< žiūrovų skaičius <49 | 1 |
| 19< dalyvių skaičius< 50; 49< žiūrovų skaičius <199 | 2 |
| 49< dalyvių skaičius; 199< žiūrovų skaičius | 3 |
| **4. Laukiamas rezultatas arba poveikio tikslinei grupei aiškumas, aktualumas ir vertė**  |  | **3** |
| Laukiamas rezultatas/ poveikis tikslinei grupei – neaiškus, nepagrįstas aktualumas ir nauda | 0 |
| Laukiamas rezultatas/ poveikis tikslinei grupei – neaiškus, silpnai pagrįstas aktualumas ir nauda | 1 |
| Laukiamas rezultatas/ poveikis tikslinei grupei – iš dalies aiškus, iš dalies pagrįstas aktualumas ir nauda | 2 |
| Laukiamas rezultatas/ poveikis tikslinei grupei – aiškus, pagrįstas aktualumas ir nauda | 3 |
| **5. Projekto viešinimo mastas ir kokybė** |  | **2** |
| Projekto viešinimas nenumatytas | 0 |
| Projekto viešinimo mastas – rajoninis, pasirinktos viešinimo priemonės mažo efektyvumo ir/ arba nenurodydi konkretūs viešinimo kanalai | 1 |
| Projekto viešinimo mastas – respublikinis, įvairios ir efektyviai veikiančios, konkrečiai įvardintos viešinimo priemonės | 2 |
| **6. Sąmatos tikslingumas ir pagrįstumas**  |  | **3** |
| Sąmata nesudaryta | 0 |
| Sąmatoje numatytos išlaidos netikslingos ir nepagrįstos | 1 |
| Sąmata - iš dalies tikslinga ir pagrįsta | 2 |
| Sąmata – tikslinga ir pagrįsta | 3 |
| **7. Projekto perspektyvos (tęstinumas)**  |  | **1** |
| Projekto tęstinumas – nenumatytas | 0 |
| Projekte numatytas projekto tęstinumas | 1 |
| **8. Turimi papildomi projekto finansavimo šaltiniai**  |  | **2** |
| Papildomų projekto finansavimo šaltinių nėra | 0 |
| Turimi papildomi projekto finansavimo šaltiniai sudaro ne mažiau kaip 25 procentus projekto sąmatos | 1 |
| Turimi papildomi projekto finansavimo šaltiniai sudaro daugiau kaip 25 procentus projekto sąmatos | 2 |
| **9. Projekto novatoriškumas**  |  | **1** |
| Projekte nėra novatoriškumo požymių | 0 |
| Projekte identifikuojami novatoriškumo požymiai | 1 |
| **10. Neįgalių asmenų įtraukimas** |  | **1** |
| Projekte nenumatytas neįgaliųjų asmenų įtraukimas. | 0 |
| Projekte numatytas neįgaliųjų asmenų įtraukimas. | 1 |
| **Bendra projekto balų suma** |  | **20** |

Projekto privalumai\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Projekto trūkumai\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rekomenduojama projekto finansavimo suma iš savivaldybės biudžeto lėšų \_\_\_\_\_\_\_\_\_\_\_\_ Eur.

Vertintojas \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 (parašas) (vardas, pavardė) (data)

|  |  |
| --- | --- |
|  |  Sporto nevyriausybinių organizacijų projektų finansavimo iš savivaldybės biudžeto lėšų konkurso tvarkos aprašo 3 priedas |

**SPORTO NEVYRIAUSYBINĖS ORGANIZACIJOS RENGINIO ĮGYVENDINIMO ATASKAITA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Renginio organizatoriaus pavadinimas, kodas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(Adresas, telefonas, el. pašto adresas*)

Rokiškio rajono savivaldybės administracijai

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(renginio pavadinimas)*

 *(Data)*

Sutartis ( (*Data*) Nr. )

|  |  |
| --- | --- |
| Renginio pavadinimas |  |
| Faktinė įgyvendinto renginio data (-os) |  |

|  |
| --- |
| Pasiekti kiekybiniai rezultatai (dalyvių ir žiūrovų skaičius ir kita organizatorių požiūriu svarbi informacija) |
| Pasiekti kokybiniai rezultatai (poveikis renginio tikslinei grupei, žiūrovui per fizinį aktyvumą, edukaciją, pažinimą, kokybišką laisvalaikio praleidimą ar pramogą, bendruomeniškumo ugdymą ir kita organizatorių požiūriu svarbi informacija) |
| Sklaidos ir viešinimo formos, kanalai, mastas, nuorodos |
| Kita organizatorių požiūriu savrbi informacija |

Renginio organizatorius \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

  *(Parašas)* *(Vardas, pavardė)*

ATASKAITĄ PRIĖMĖ

\_\_\_\_\_\_\_\_\_\_\_\_\_\_\_\_\_\_\_\_

*(Pareigų pavadinimas) (Vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_

*(Parašas) (Data)*